Title: Drømmen om et nasjonalgalleri
Description: I slutten av mai 1845 dukket det opp en liten annonse i Morgenbladet der Nationalmuseet søkte etter lokaler: '4 til 6 rummelige, tørre og gode Værelser i et bekvemt beliggende Huus i den bedre Deel af Byen.' I 'Drømmen om et nasjonalgalleri' forteller arkitekturprofessor Mari Hvattum den fascinerende historien om Nasjonalgalleriets tidlige utvikling, frem til Skulpturmuseet åpnet i 1882. Hun byr på spennende glimt fra en kulturnasjon i emning, og setter også dagens utvikling frem mot et nytt nasjonalmuseum i perspektiv. Mari Hvattum (f. 1966) er professor i arkitekturhistorie og -teori ved Arkitektur- og designhøgskolen i Oslo. Hun har skrevet boken om Nasjonalgalleriets første arkitekt, Heinrich Ernst Schirmer.
Subjects: History, Nasjonalgalleriet (Norway)